betingelsessetning
Store norske leksikon,Språk og litteratur,Språkvitenskapens fagdisipliner,Semantikk
Betingelsessetning er en leddsetning som uttrykker at noe er en betingelse for at noe annet skal kunne skje. Betingelsessetningen er som regel innledet med subjunksjonen hvis eller dersom: «Hvis du ikke leser pensum, er det sannsynlig at du stryker på eksamen.»
Betingelsessetningen kan også komme etter hovedsetningen: «Vi kommer for sent dersom ikke køen løses opp veldig snart!»Det er også fullt mulig å lage en betingelssetning uten subjunksjon. Da flyttes bare verbet fremst i setningen der subjunksjonen ville ha stått: «Får du tak i billetter til konserten, blir jeg med.» Her er det underforstått at det menes «Hvis/Dersom du får tak i billetter til konserten». Les mer i Store norske leksikon grammatikk ordklasse setningsanalyse